**Tilskud til internationale aktiviteter**

**Tilskud til aktiviteter hos eller med en af kommunens venskabsbyer** **Mølndal, Grabow, Borken, Whitstable, East Renfrewshire, og Ricany eller besøg i andre byer i udlandet.**

**Tilskud gives kun til aktiviteter for medlemmer i godkendte folkeoplysende foreninger, som er under 25 år, når aktiviteten finder sted.**

Der er i budgettet afsat en pulje til tilskud til internationale aktiviteter, som foreninger i Albertslund Kommune kan søge tilskud fra én gang om året.

Puljen kan dække udgifter til transport i forbindelse med rejser, og ved rejser til venskabsbyer eller besøg fra venskabsbyerne kan der desuden søges tilskud til ophold og bespisning.

Foreninger, der ønsker at få del i puljen, skal sende et budget med forventede udgifter til afdelingen for By, Kultur & Fritid –kffs@albertslund.dk

Puljen fordeles en gang om året mellem de ansøgere, der opfylder kriterierne, og som har sendt ansøgning vedlagt budget inden deadline for ansøgning.

Der kan max. søges/ydes følgende tilskud:

**Til venskabsbyer:**

33% af billigste transportmiddel

Kr. 200,00 pr. deltager i tilskud til ophold og bespisning ved ture til Mølndal, Grabow og Borken

Kr. 300,00 pr. deltager i tilskud til ophold og bespisning ved ture til East Renfrewshire, Whitstable og Ricany

**Til andre byer i udlandet:**

25% af billigste transportmiddel

Fordelingen foregår efter en forholdsmæssig beregning og en rimeligheds vurdering, og man kan derfor ikke forvente at få nøjagtig det ansøgte beløb. Idrætsrådet og Folkeoplysningsudvalget orienteres om fordelingen på deres møder i årets første kvartal.

Når aktiviteten er afholdt skal foreningerne indsende regnskab for turen inkl. Deltagerliste. For meget udbetalt tilskud ifht. endelige deltagerantal skal betales tilbage til Albertslund Kommune.